છેલ્લાં પાંચ-સાત વર્ષથી દશેરાથી રસ્તા રિપેરિંગના કામો હાથ ધરાય છે. રિપેરિંગની આ જૂની પેટર્ન નાગરિકોમના કમનસીબે જળવાઇ રહેવાની છે. આમાં મીનમાત્રનો ફેરફાર થવાનો નથી. એટલે ચાલુ વર્ષે નવરાત્રોત્સવમાં એક દિવસ વધુ હોવા છતાં રસ્તા રિપેરિંગનું ઘોડું તો દશેરાના દિવસે જ દોડશે. કેમ કે કોન્ટ્રાકટરોના હોટમિક્સ પ્લાન્ટ વહેલા ચાલુ થાય તેમ નથી. તેમજ શાસકો હવામાનની વરસાદની આગાહીનંું કારણ પણ આગળ ધરી રહ્યા છે. શાસકો કહે છે કે દશેરાથી પેવરનાં કામો શરૂ કરાશે. અત્યારે તો પેચવર્કનાં કામો (રોડને ઊંચા-નીચા થીંગડાં મારવાનાં!) કામ ચાલી રહ્યાં છે.